Diari Oficial de la Generalitat Valenciana


Sumari del DOGV 8241, del 23-02-2018 (2018/1161)

RESOLUCIÓ de 6 de febrer de 2018, del president de CulturArts Generalitat, del recurs de reposició contra la Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1161


Data del document
:   06-02-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de febrer de 2018, del president de CulturArts Generalitat, del recurs de reposició contra la Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals.  
 [2018/1161]  
  
Amb data 5 de desembre de 2017, Santiago Hernández Vaya, en nom i representació de Produccions Audiovisuals Documentarts, SL, amb NIF E44861364, va interposar un recurs de reposició contra la Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals (DOGV 8176, 23.11.2017).  
  
Antecedents de fet  
Primer. Mitjançant la Resolució de 16 de juny de 2017, del president de CulturArts Generalitat, es va convocar la concessió d'ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals per a l'any 2017 (DOGV 8068, 22.06.2017), d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016).  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de trenta dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per tant va finalitzar el 24 de juliol de 2017, i es van presentar seixanta-sis (66) sol·licituds per part de les diferents persones i entitats interessades.  
  
Entre les sol·licituds presentades, amb data 17 de juliol de 2017, va tindre entrada la corresponent al projecte de llargmetratge documental Velluti, de Produccions Audiovisuals Documentarts, SL.  
Tercer. Per l'Acord del president de CulturArts Generalitat, de 4 d'octubre de 2017, va ser nomenada la comissió tècnica de valoració de les sol·licituds, prevista en el resolc cinqué de l'esmentada Resolució de 16 de juny de 2017.  
Quart. Constituïda a aquest efecte i reunida en sessió el 10 d'octubre de 2017, va valorar les sol·licituds d'acord amb els criteris establits en el resolc sisé de la Resolució de 16 de juny de 2017, i va emetre el corresponent informe i proposta.  
La puntuació obtinguda pel projecte Velluti va ser d'un total de 32,80 punts, resultat de les valoracions següents:  
- En la valoració de guió va obtindre 29,50 punts sobre un màxim de 30. Aquesta puntuació va resultar de la mitjana entre les puntuacions atorgades pels dos vocals que van analitzar el guió, 24,50 punts, als quals es van sumar 5 punts per haver obtingut el mateix projecte ajuda a l'escriptura de guió de CulturArts en 2016.  
- D'altra banda, en la ponderació dels criteris de baremació corresponents als historials de l'empresa, productor, guionistes i director, no va obtindre cap punt, resultat concorde amb l'autobaremació presentada per la mateixa productora.  
- Finalment, en l'apartat corresponent a la coherència entre el guió i el disseny de producció, la persona de la comissió que va analitzar aquest apartat li va atorgar 3,30 punts sobre un màxim de 5. És important als efectes d'aquest recurs que l'informe emés per aquest vocal de la comissió va indicar que:  
«Guió amb ajuda de l'any 2016. Narració molt treballada i temàtica suggeridora. [...]  
No té pla de treball, pressupost de desenvolupament o pressupost de producció.»  
Cinqué. A la vista de l'informe i la proposta de la comissió tècnica de valoració, el director general de CulturArts Generalitat, amb data 2 de novembre de 2017, va formular una proposta de resolució a l'empara del que preveu el punt 7 de l'article 6 de l'Ordre 33/2016.  
Sisé. Mitjançant la Resolució de 17 de novembre de 2017, del president de CulturArts Generalitat, es van concedir ajudes per a la millora de la producció audiovisual valenciana i, en concret, per al desenvolupament i la preparació de projectes de llargmetratges de ficció, animació i documentals (DOGV 8176, 23.11.2017).  
En aquesta resolució, el projecte Velluti figura en l'annex II, relació de suplents, el qual és, per ordre de puntuació, el cinqué dels projectes de llargmetratge documental millor valorats i, per tant, passa a ser el primer dels suplents entre els projectes documentals presentats, i això d'acord amb el que preveu el punt 2 del resolc segon de l'esmentada Resolució de 16 de juny de 2017: «Quatre de les ajudes, com a mínim, seran per a projectes de guions de llargmetratges documentals, sempre que aquests projectes obtinguen un mínim de 25 punts, segons el que estableix l'article 3, punt 5.3.6.9 de l'ordre bases reguladores».  
  
L'últim dels projectes de desenvolupament corresponent a un llargmetratge documental, que figura entre els beneficiaris en l'esmentada resolució, en ser el quart en ordre de puntuació, en aquest gènere, correspon a Bienvenido Míster Loach (exp.: D-16/17) que va obtindre un total de 33,50 punts.  
Seté. Mitjançant un escrit de 5 de desembre de 2017, amb registre d'entrada en CulturArts Generalitat el 10 de desembre, Santiago Hernández Vaya, en nom i representació de Produccions Audiovisuals Documentart, SL, interposa un recurs de reposició, dins del termini concedit a aquest efecte.  
L'empresa titular del projecte, a través del seu representant, interposa el recurs de reposició i argumenta, en síntesi, el següent:  
En la valoració de l'apartat relatiu a la coherència entre el guió i el disseny de producció no s'ha tingut en compte el pla de treball, el pressupost de desenvolupament ni el pressupost total previst per a la producció perquè, segons l'informe emés, no constaven en el projecte.  
Respecte d'això al·lega i acredita que els esmentats documents sí que formaven part del projecte que es va aportar juntament amb la sol·licitud, i va indicar que, segurament, es van traspaperar.  
A la vista d'això, sol·licita que s'admeta el recurs de reposició i es revise la puntuació atorgada al projecte en aquest apartat, i que es modifique la puntuació atorgada de 3,30 punts sobre 5.  
  
Fonaments de dret  
Primer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat, que en l'article 6, apartat 3.2, preveu que formaran part de la comissió tècnica de valoració d'aquestes ajudes «tres representants d'organitzacions i associacions l'activitat dels quals estiga vinculada amb l'objecte de la subvenció o experts independents de provada qualificació professional».  
  
Segon. L'esmentada Resolució de 16 de juny de 2017, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017 (DOGV 8068, 22.06.2017).  
L'esmentada resolució, en el resolc segon, punt 2, com s'ha recollit en els antecedents de fet, preveu que:  
«Quatre de les ajudes, com a mínim, seran per a projectes de guions de llargmetratges documentals, sempre que aquests projectes obtinguen un mínim de 25 punts, segons el que estableix l'article 3, punt 7.5.5.5 de l'ordre de bases reguladores».  
D'altra banda, el resolc cinqué disposa que:  
«1. La composició i el funcionament de les comissions tècniques de valoració s'han d'ajustar al que estableix l'article 6, punts 3.2, de l'ordre de bases reguladores».  
2. Les persones representants d'organitzacions i associacions o expertes independents de provada qualificació professional en el sector audiovisual de cada comissió realitzaran els informes i la valoració dels guions i d'aquells criteris que es considere dels projectes presentats. Els informes podran ser realitzats per un o més dels representants de cada comissió. Les persones sol·licitants tindran a la seua disposició els informes corresponents als seus projectes que elaboren els membres de la comissió.  
3. Per a l'elaboració del seu informe i proposta, la comissió tindrà en compte els criteris objectius d'atorgament de les subvencions, la seua ponderació i la puntuació mínima exigida, continguts en l'article 3, punt 3.2.2, de l'expressada ordre».  
Entre els criteris de valoració figuren, segons el resolc sisé, punt 1.2 de l'esmentada Resolució de 16 de juny de 2017, figura:  
«Coherència entre el guió i el disseny de producció, fins a un màxim de 5 punts.  
Es valorarà que el cost de la producció s'ajuste al guió.  
Es valorarà que el pla de treball de desenvolupament de l'anualitat 2017 siga real i s'acredite la part realitzada fins a la data».  
Tercer. La Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), en l'article 109.2, preveu que «les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics que hi ha en els seus actes».  
En aquest cas s'ha verificat que en el projecte presentat juntament amb la sol·licitud el 17 de juliol de 2017 figurava el disseny de producció, incloent-hi el pla de treball, el pressupost de la fase de desenvolupament i el pressupost previst per a la producció (pàgines 65 a 80 del projecte aportat juntament amb la sol·licitud).  
Per tant, aquesta documentació, en atenció al precepte esmentat, va ser remesa a la persona de la comissió encarregada d'avaluar la coherència entre el guió i disseny de desenvolupament que havia valorat aquest apartat i va assenyalar l'absència d'aquests, i això a fi que fera una nova valoració d'aquest criteri de la convocatòria a la vista dels documents esmentats.  
D'acord amb el que s'ha exposat, la persona avaluadora ha realitzat una valoració del projecte en el que es refereix a la coherència entre el guió i el disseny de producció, d'acord amb la documentació que consta en l'expedient, i li atorga una puntuació de 4,50 punts.  
En conseqüència, el projecte Velluti passa a obtindre una puntuació total de 34 punts; per la qual cosa, si s'haguera pres en consideració l'esmentada documentació, amb anterioritat a dictar-se la resolució objecte de recurs, hauria quedat, per ordre de puntuació, en el quart lloc entre els llargmetratges documentals, i seria beneficiari d'una de les ajudes de l'esmentada convocatòria.  
Quart. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat.  
D'altra banda, l'article 4, punt 2, lletra j disposa que correspon a la Presidència «convocar i resoldre la concessió d'incentius, ajudes i subvencions i aprovar les bases corresponents».  
La Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals, preveu que:  
«De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquest acte, que posa fi a la via administrativa, pot ser objecte de recurs, potestativament, en reposició o bé es pot plantejar directament un recurs contenciós administratiu, en els terminis escaients i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana».  
Per tot això, en virtut dels antecedents de fet i fonaments de dret esmentats i la resta de normativa d'aplicació i vista la proposta de resolució del director general de CulturArts Generalitat, resolc:  
  
Primer  
Estimar el recurs de reposició interposat per Santiago Hernández Vaya, en nom i representació de Produccions Audiovisuals Documentart, SL, contra la Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals (DOGV 8176, 23.11.2017).  
En conseqüència, es rectifica la puntuació del projecte Velluti que passa a tindre un total de 34 punts. Per tant, passa a ocupar la quarta posició, per ordre de puntuació, entre els projectes de llargmetratge documental presentats a l'esmentada convocatòria.  
  
Segon  
Concedir una ajuda de 16.000 euros a Produccions Audiovisuals Documentart, SL, amb NIF E45092718, d'acord amb la puntuació obtinguda pel seu projecte Velluti (exp. D-5/17), a càrrec del crèdit previst en la secció 09, entitat 00437, en la línia de subvenció S4006000 «Millora producció audiovisual valenciana», per un import global màxim de 192.000 ?, inclòs en el capítol IV del pressupost de CulturArts Generalitat; tal com recull la Llei 22/2017, de 29 de desembre, de 2017, de pressupostos de la Generalitat per a l'exercici 2018 (DOGV 8202, 30.12.2017).  
Produccions Audiovisuals Documentart, SL, haurà d'acceptar i justificar l'esmentada ajuda en el termini màxim d'un mes a comptar des de l'endemà de la publicació de la present resolució, d'acord amb les obligacions que estableixen per als beneficiaris els resolc octau i nové de l'esmentada Resolució de convocatòria, de 16 de juny de 2017.  
Aquesta resolució s'emet sense perjudici de tercers i sense que supose cap modificació de la relació de beneficiaris que recull l'annex I de la Resolució de 17 de novembre de 2017, del president de CulturArts Generalitat, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals (DOGV 8176, 23.11.2017).  
  
Contra aquesta resolució, que posa fi a la via administrativa, es pot interposar un recurs contenciós administratiu davant dels jutjats contenciosos administratius de València, dins del termini de dos mesos comptadors des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
  
València, 6 de febrer de 2018. El president de CulturArts Generalitat: Vicent Marzà Ibáñez.